open-index/open-wikipedia-markdown huggingface dataset:
Brad Smyth

**Brad Smyth** (Ottawa, Ontario, 13. ožujka 1973.) kanadski je profesionalni hokejaš na ledu. Igra na poziciji desnog krila, a trenutačno je član hrvatskog KHL Medveščaka koji se natječe u EBEL-u.

## Karijera

### Amerika

Smyth je juniorski staž odradio u jednoj od najjačih juniorskih liga na svijetu OHL-u (Ontario Hockey League) za momčad London Knightsa. Tijekom tri sezone (1990.-1993.) u 174 susreta upisao je 82 gola i 87 asistencija. Nakon toga je uslijedila profesionalna karijera koju je počeo u ECHL-u (East Coast Hockey League) kod Birmingham Bullsa, da bi zatim stigao i ugovor iz AHL momčadi Caroline Monarchs koji mu je otvorio vrata prema najjačoj hokejaškoj ligi na svijetu NHL-u (88 utakmica, 15 golova, 13 asista). U AHL-u, ligi koja je po jačini odmah iza NHL-a, odigrao 594 susreta i upisao 319 pogodaka i 326 asistencija što je ukupno 645 bodova. Debitantski nastup u NHL-u imao je 1995/1996. sezone s Floridom Panthersima. Tada je odigrao tek sedam utakmica u kojima je jednom bio strijelac i asistent. No, već sljedeće je kod Los Angeles Kingsa dobio priliku za veću minutažu te je statistiku podebljao sa 44 nastupa, protivničku mrežu je zatresao osam puta i isto toliko puta namjestio pak za zgoditak. To mu je ujedno bila i najuspješnija sezona u NHL-u. Osim Panthersa i Kingsa, nekoliko puta se našao i na popisu momčadi New York Rangersa, Nashville Predatorsa i Ottawa Senatorsa.

### Europa

Tri sezone igrao je u DEL-u za njemačkog prvoligaša Hamburg Freezerse te je bio jedan od najboljih strijelaca lige. S finskim Kärpätom pak je 2003/2004. osvojio SM-Liigu. Smyth je petnaest sezona u najjačim svjetskim hokejaškim ligama, a u rujnu 2009. potpisao je za KHL Medveščak.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Profil na The Internet Hockey Database
Aaron Fox

**Aaron Fox** (, 19. svibnja 1976.) američki je profesionalni hokejaš na ledu. Igra na poziciji centra, a trenutačno je član hrvatskog KHL Medveščaka koji se natječe u EBEL-u.

## Karijera

Fox je rođen u Hastingsu u saveznoj državi Minnesota. Juniorski staž odradio u jednoj od najjačih juniorskih liga na svijetu USHL-u (United States Hockey League) za momčad Green Bay Gamblersa. Nakon završetka sveučilišta u Minnesoti igra u ECHL-u za klub Peoria Rivermen.

### Europa

2002. godine dolazi u Europu gdje karijeru nastavlja u Njemačkoj. U EBEL-u je debitirao 2003./04. kada je tijekom sezone iz njemačkog Riesserseea prešao u Innsbruck gdje je odigrao 31 utakmicu te upisao 15 golova i 16 asistencija, da bi se već sljedeće vratio u njemačku drugu ligu. Odredište je bio Freiburg u kojem je ostao sezonu i pol (82 susreta, 45 pogodaka, 74 asistencije), a zatim i Straubing Tigersi na čijoj se klupi zadržao kratko odradivši tek 12 dvoboja i skupivši 9 bodova (4 gola, 5 asistencija).

No, 2006./07. Fox se natrag vraća u EBEL te se našao na popisu momčadi Acroni Jesenice. Očito je pogodio s klubom jer upravo tada odigrao je svoju najbolju sezonu u karijeri. To potvrđuje i statistika. U 56 utakmica mrežu protivnika zatresao je 40 puta, a tome je dodao i 52 asistencije, što mu je ukupno donijelo 92 boda. Istim tempom nastavio je i u Vienna Capitalsima u sezoni 2007./08. Proglašen je najboljim igračem EBEL-a te igračem s najvećim brojem bodova u sezoni. Sljedeće sezone izvrsne rezultate spriječila je ozljeda zgloba te je upisao samo 5 pogodaka i 9 asistencija u 21 susretu.

### Medveščak Zagreb
U pripremama za novu sezonu 2009./10. Fox je potpisao za KHL Medveščak. Već se u 12. kolu EBEL-a u sezoni 2009./10. protiv Albe Volán predstavio navijačima i upravi zabivši jedan od najnevjerojatnijih golova u hokejaškoj povijesti. Fox je majstorskim "lacrosse" potezom podigao pak na palicu i doslovce ga unio u mrežu Albe, iza golmanovih leđa. U 32. kolu EBEL-a Medveščak je pred punim tribinama uvjerljivo porazio goste iz Jesenica (7:2), a Fox se prometnuo se u prvo ime "medvjeda" postigavši tri pogotka i dvije asistencije u važnoj borbi za ulazak u doigravanje. To mu je ujedno bila i najbolja utakmica dosadašnjeg dijela sezone.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

* Profil na Eurohockey.net
* Profil na The Internet Hockey Database
Alan Letang

**Alan Letang** (Renfrew, Ontario, 4. rujna 1975.) kanadski je profesionalni hokejaš na ledu. Igra na poziciji lijevog beka, a trenutačno je član hrvatskog KHL Medveščaka koji se natječe u KHL-u. Odigrao je četrnaest utakmica u NHL-u za Dallas Stars, Calgary Flames i New York Islanders. 1993. godine od strane Montreal Canadiensa bio je rangiran kao 203., od ukupno 600 igrača, odnosno, našao se čak u visokom 8. krugu od njih ukupno 20 unutar kojih se rangiraju igrači prema uspjesima na odigranim utakmicama.

## Karijera

### Amerika

Letang je rođen 1975. godine u gradu Renfrewu u saveznoj državi Ontario. Letang je svoju profesionalnu karijeru započeo u sezoni 1991./1992. igrajući za Cornwall Royals. Na NHL-ovu draftu prava na Letanga 1993. godine uzeli su Montreal Canadiensi, ali za *Habse* nije nikad zaigrao. U Ontario Hockey ligi igrao je do 1995./1996., nakon čega prelazi u AHL gdje igra dvije sezone. Preko AHL-a, Švicarske (Zug i Langnau) i Njemačke (Augsburg) zaradio je pozivnicu u Team Canada (reprezentaciju kanadskih igrača u Europi), ali i povratnu kartu u NHL. Svidio se legendarnom treneru Kenu Hitchcocku, koji ga je doveo u Dallas 1999. godine, ali Letang, defanzivno orijentirani bek, nije dobivao previše minuta na ledu te je odigrao svega 14 utakmica, nastupao je još za Calgary Flamese i New York Islanders.

### Europa

U NHL-u je igrao od sezone 1999./00. do sezone 2004./2005.  kada dolazi u Europu i igra za Hamburg Freezers u prvoj njemačkoj ligi. U njemačkom DEL-u i austrijskom EBEL-u (Hamburg, Nurnberg  i Innsbruck), Letang je odradio odlične četiri sezone. Kao igrač Innsbrucka u sezoni 2008./09. u 54 susreta upisao je 5 golova i 16 asistencija. No, budući da je zbog novčanih problema Innsbruck isključen iz EBEL-a za narednu sezonu, te će igrati u drugoj austrijskoj ligi, Letang je potražio novi klub.

U pripremama za sezonu 2009./10. potpisao je za novog člana EBEL-a hrvatski KHL Medveščak. Time je postao stožernim igračem obrane i kapetanom Medvjeda. U sezoni 2009./10. u EBEL-u Letang je odigrao 61 utakmicu, zabio 13 golova, te ostvario 21 asistenciju, a svega je samo 46 minuta skupio u kaznenim minutama izvan leda u svim utakmicama zajedno. Odmah po završetku sezone 20. ožujka 2010. prihvatio je ponudu vodstva kluba za produženje ugovora i odlučio još jednu sezonu provesti u Medveščaku.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Profil na The Internet Hockey Database
*Profil na Eurohockey.net
KHL Medveščak u međunarodnim ligama i natjecanjima

Nastupi *[[Klub hokeja na ledu Medveščak|Medveščaka]]* u međunarodnim ligama i natjecanjima, ukljućujući i *nominalno* nacionalne lige Austrije - EBEL i Rusije - KHL. 
Utakmice (rezultati; *Medveščak* : protivnik) su prikazani:
* **podebljano** - za utakmice doma
* normalne debljine - za utakmice u gostima
* *kurzivom* - za utakmice na neutralnom terenu

## [[Kontinentalna liga u hokeju na ledu|KHL]]

### Pregled plasmana

### Doigravanje

## [[Austrijska hokejska liga|EBEL]]

### Pregled plasmana

### Nastupi u doigravanju

## [[Interliga (hokej na ledu)|Interliga]]
### Pregled plasmana

### Nastupi u doigravanju

## [[Slohokej liga|Slohokej]]
*Medveščak* je u Slohokej ligi nastupao s rezervnom momčadi.

### Pregled plasmana

### Nastupi u doigravanju

## Panonska liga
*Medveščak* je u Panonskoj ligi nastupao sa rezervnom momčadi.

### Pregled plasmana

## Liga Karpata
### Pregled plasmana

## [[Kup Europe u hokeju na ledu|Europski kup]]

## [[IIHF Continental Cup]]

## [[IIHF Federation Cup]]

## Izvori
Andy Sertich

**Andy Sertich** (, 6. svibnja 1983.) američki je profesionalni hokejaš na ledu hrvatskog podrijetla.  Igra na poziciji desnog beka, a trenutačno je član hrvatskog KHL Medveščaka koji se natječe u EBEL-u.

## Karijera

Amaterski dio karijere odradio je studirajući i igrajući hokej za jednu od najjačih američkih sveučilišnih momčadi - Minnesotu. Kroz četiri godine igranja na sveučilištu suigrači su mu bili današnje velike zvijezde NHL-a poput Thomasa Vaneka, Paula Martina i Phila Kessela. U četiri godine igranja Sertich je u 171 utakmici upisao 27 golova i 39 asistencija. Na draftu 2002. godine izabrali su ga Pittsburgh Penguinsi, premda za njih nikada nije zaigrao. U sezoni 2008./09. igrao je za ECHL (East Coast Hockey League) momčad Utah Grizzlies gdje je tijekom 62 utakmice postigao 12 golova i 24 asistencije čime je bio najbolji branič po bodovima svoje momčadi. Osim za Utah odigrao je i 6 utakmica za momčad Bridgeport Sound Tigers koja nastupa u AHL-u (American Hockey League), drugoj po snazi ligi na američkom kontinentu.

U pripremama za nadolazeću sezonu 2009./10. potpisao je ugovor s hrvatskim KHL Medveščakom. Ostankom u Medveščaku barem dvije sezone, Sertich će imati pravo nastupa i za hrvatsku reprezentaciju. U Medveščakovom dresu protekle u sezoni 2009./10. odigrao je 69 utakmica, postigao 9 golova te ostvario 30 asistencija, dok je svega 10 kaznenih minuta proveo izvan leda. 1. travnja 2010. objavljeno je da je Sertich svoju vjernost zagrebačkim Medvjedima produžio, potpisavši sportski ugovor na osnovi 1 + 1 sezone igranja i mogućnosti ostanka.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Reference

## Vanjske veze
*Profil na The Internet Hockey Database
FIBA EuroBasket 1989.

**Europsko prvenstvo u košarci 1989.** godine održalo se u Zagrebu od 20. do 25. lipnja 1989. godine.

Hrvatski igrači koji su igrali za reprezentaciju Jugoslavije: Dražen Petrović, Toni Kukoč, Dino Rađa, Stojan Vranković i Zoran Čutura. Ovoj skupini se može pridodati i crnogorskog igrača Zdravka Radulovića koji je ratnih 1990-ih trebao zaigrati za hrvatsku reprezentaciju, no koji zbog prijetnji njegovoj obitelji u njegovom rodnom kraju nije zaigrao za Hrvatsku. Bosanskohercegovački Hrvat Mario Primorac također je igrao za reprezentaciju.
Joel Prpic

**Joel Prpic** (Greater Sudbury, Ontario, 25. rujna 1974.) kanadski je bivši profesionalni hokejaš na ledu hrvatskog podrijetla. Igrao je na poziciji centra.

## Karijera

Amaterski dio karijere odradio je studirajući i igrajući hokej za američku sveučilišnu momčad - St. Lawrence. U četiri godine igranja Prpic je u 129 utakmica upisao 22 golova i 33 asistencije. Na draftu 1993. godine izabrali su ga Boston Bruinsi. U NHL-u je za Bruinse odigrao 15 utakmica, a za Colorado Avalanche samo tri utakmice. Igrao je još za Providence Bruinse, Hershey Bearse i Cleveland Baronse koji nastupaju u AHL-u (American Hockey League), drugoj po snazi ligi na američkom kontinentu. U sezoni 2000./01. u dresu Bruinsa odigrao je statistički najbolju sezonu u karijeri. Tijekom 80 utakmica postigao je 10 golova i 38 asistencija. Jednu sezonu (2002./03.) igrao je u azijskom AL-u za Seibu Prince Rabbitse. Danas je član hrvatskog KHL Medveščak. U dresu Medveščaka u sezoni 2009./10. odigrao je 65 utakmica, postigao 15 golova i ostvario 32 asistencije, ali je zaradio i 189 minute kazne. 20. travnja 2010. produžio je vjernost klubu još na dvije godine (1+1).

28. travnja 2012. Joel Prpic rekao je zbogom profesionalnom hokeju. Miljenik Ledene dvorane odlučio je kako je 2011/2012 bila njegova posljednja sezona te kako se vraća u Kanadu. Dres Medveščaka Joel će zamijeniti odijelom vatrogasca.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Profil na The Internet Hockey Database 
*Profil na NHL.com
Robby Sandrock

**Robby Sandrock** (Williams Lake, Britanska Kolumbija, 10. ožujka 1978.) kanadski je profesionalni hokejaš na ledu. Igra na poziciji desnog beka, a trenutačno je član njemačkog Schwenningen ERCa.

## Karijera

Od 1994./1996. godine igra za Spokane Chiefs, zatim za Swift Current Broncos, Medicine Hats, Kelowna Rockets, San Angelo Outlaws, Macon Whoopee, sve klubovi WHL-a  (Western Hockey League). 2001. godine odlazi u ECHL (East Coast Hockey League) gdje igra za Greensboro Generals i Johnstown Chiefs. U engleski EIHL (Elite Ice Hockey League) prelazi 2002. godine gdje s klubom Belfast Giants postaje prvak. Kvalitetnim igrama prinukao je pažnju brojnih klubova, pa je to iskoristio za prelazak u njemački DEL u klub Iserlohn Roosters. U DEL-u ostaje do 2008. godine. Igrao je još i za klubove Hannover Indians, EHC Munchen, EHC Wolfsburg, te VSV Villach u EBEL-u. U pripremama za nadolazeću sezonu 2009./10. potpisao je ugovor s hrvatskim Medveščakom. U sezoni 2009./10. za zagrebačke Medvjede je prije ozbiljne povrede koljena odigrao 30 utakmica, postigao osam golova te ostvario 11 asistencija. Ipak, njegove dobre igre prije ozljede bile su dovoljne da produži ugovor s Medveščakom, potpisavši ugovor na osnovi 1 + 1 sezone igranja i mogućnosti ostanka.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Privatni život

Robby je u bračnoj zajednici sa Kari. Sandrock je u Zagreb, osim sa suprugom, došao i sa svojim psom po imenu Gizmo. Njegovog kućnog ljubimca, prigodno odjevenog u posebnoj klupskoj majici, obožavatelji Medveščaka mogli su upoznati 16. prosinca 2009. godine na druženju i klizanju s momčadi koje je bilo dio humanitarne akcije za udrugu "Hrabri medo", odnosno, njihov projekt "Dom daleko od doma".

## Izvori

## Vanjske veze

*Profil na The Internet Hockey Database
*Profil na Eurohockey.net
Mike Ouellette

**Mike Ouellette** (Kamloops, Britanska Kolumbija, 6. srpnja 1982.) kanadski je profesionalni hokejaš na ledu. Igra na poziciji centra, a trenutačno je član austrijskog kluba Graz 99ers koji se natječe u EBEL-u.

## Karijera

Četiri je godine studirao engleski jezik na sveučilištu Dartmouth i igrao za njihovu hokejašku momčad. U četiri godine igranja Ouellette je u 136 utakmica upisao 58 golova i 80 asistencija. U sezoni 2005./06. proglašen je za najboljeg obrambenog napadača ECAC-a (Eastern College Athletic Conference), jedne od šest konferencija NCAA divizije I. Tijekom tog razdobolja u napadačkoj liniji igrao je sa Leejom Stempniakom (St. Louis Blues) i Davidom Jonesom (Colorado Avalanche), danas NHL igračima. Bio je jedan od  najboljih strijelaca sveučilišta svih vremena.

Prvi profesionalni angažman dobio je u ECHL-u (East Coast Hockey League) za klub Charlotte Checkers. U prvoj od dvije odigrane sezone nastupio je u 67 utakmica te postigao 17 golova i 30 asistencija, što mu je donijelo 47 bodova. Sljedeće dvje godine proveo je u AHL-u (American Hockey League), drugoj po snazi ligi na američkom kontinentu igrajući za Hartford Wolf Pack. Ondje je odigrao dvije solidne sezone u kojima je ukupno zabio 28 golova i 29 asistencija.

### KHL Medveščak (2009.)

Ouellette je bio na meti NHL klubova, a primamljivu ponudu uz još neke dobio je iz NHL-a od New York Islandersa. Međutim, hrvatski Medveščak poslao svoju ponudu, a kako je vrijeme sve više odmicalo, Medveščakova ponuda činila mu se sve bolja. Tako se odlučio na odlazak i potpisao za "medvjede" krajem srpnja. Još jedan od razloga odlaska bila je želja igranja ofenzivnije uloge u momčadi. Ubrzo je Ouellette postao jedan od miljenika navijača i velika želja za narednu sezonu kad je riječ o ostanku u klubu. Naime, na polovici sezone statistika je pokazala da je kanadski napadač najkorisniji igrač kluba te najbolji strijelac (ni asistencije mu nisu strane).

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze
*Profil na The Internet Hockey Database
Michael Novak

**Michael Novak** (Zagreb, 25. srpnja 1988.) hrvatski je profesionalni hokejaš na ledu. Igra na poziciji lijevog krila, a trenutačno je član hrvatskog KHL Medveščaka koji se natječe u EBEL-u.

## Karijera
Igrao je za hrvatsku reprezentaciju do osamnaest godina u kojoj je debitirao u sezoni 2005./06., dok je nastupom na SP-u Divizije I u  Japanu 2008. debitirao za hrvatsku seniorsku reprezentaciju. Kroz mlađe kategorije igrao je u austrijskom Feldkirchu, te švicarskom Rapperswilu. Sezonu 2008./09. pak proveo u klubovima NLB lige La Chaux-de-Fonds, Basel i Ajoie, u kojima je odigrao 38 utakmica i upisao 18 bodova. U slaganju momčadi za novu 2009./10. sezonu Novak je potpisao za Medveščak. Novak je tako prvi put u karijeri zaigrao za neki hrvatski klub.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze
*Profil na Internet Hockey Database
Enio Sacilotto

**Enio Sacilotto** (1959.) umirovljeni je kanadski hokejaš na ledu i današnji trener. Trenutačno je pomoćni trener Chilliwack Bruins, nakon što je u studenome 2009. dobio otkaz na mjestu glavnog trenera prve momčadi KHL Medveščak. Vodio je Hrvatsku reprezentaciju do 18 godina na Svjetskom prvenstvu Divizije II do brončane medalje.Ima preko 20 godina trenerskog iskustva u Europi. Uz trenerske vještine Sacilotto izvrsno govori četiri svjetska jezika te uspješno upravlja vlastitom tvrtkom International Ice Hockey System Inc. koja organizira ljetne kampove i trenerske seminare.

## Karijera
### Početci i inozemstvo
Sacilotto je rodom iz kanadskog Vancouvera. Aktivno je igrao hokej za sveučilišta Brandon i British Colombia. 1983. godine diplomirao je Sportske znanosti i fizičku kulturu, a u svojoj bogatoj trenerskoj karijeri trenirao je mnoge klubove u Kanadi i Europi. Sacilotto je bio proglašen trenerom godine u kanadskoj West Coast Junior ligi u sezoni 1982./83. Sezone 1994./95. bio je prvak BCHL Kanadske lige i All-Star trener, a isto ponavlja u sezoni 1995./96. kada osvaja drugo mjesto, no i dalje ostaje na poziciji All-Star trenera. Sezone 1998./99.. kao prvi pomoćni trener osvaja naslov prvaka švicarske A lige s klubom HC Luganom, a sljedeće sezone s istom ekipom ostavio je trag i na međunarodnoj sceni, doguravši do četvrtog mjesta u Europi. U sezoni 2006./07. osvaja dansku titulu Pokal Cup Champions sa klubom Rødovre M. B.

### Medveščak
Nakon ulaska hrvatskog Medveščaka u prestižnu austrijsku EBEL ligu, 1. kolovoza 2009. preuzeo je mjesto novog službenog trenera zagrebačkih "Medvjeda". Zajedno s novopridošlim direktorom hokejaških operacija Douglasom Bradleyem složio je potpuno novu momčad. Početkom sezone najavio je borbu "Medvjeda" za ulazak u doigravanje. Od 24. studenog 2009. Sacilotto više nije trener hokejaša Medveščaka. Razlozi otkaza leže u četiri uzastopna poraza kojima je kompromitirana veoma dobra pozicija koju su "Medvjedi" imali, što je bila kap koja je prelila čašu strpljenja Uprave. Na njegovo mjesto uprava kluba dovela je negdašnjeg šefa struke NY Rangersa Teda Satora, no nije ga i potpuno izbacila iz kluba i, prije svega, hrvatskoga hokeja. Sacilotto će, naime, ostati na funkciji trenera Medveščaka II, a uz to će voditi i mladu hrvatsku U20 reprezentaciju.

## Izvori

## Vanjske veze
*Službena stranica
*Profil na The Internet Hockey Database
Jeff Corey (hokejaš)

**Jeff Corey** (, 10. listopada 1982.) američki je profesionalni hokejaš na ledu. Igra na poziciji desnog krila, a trenutačno je bez kluba. Posljednji klub za koji je igrao bio je hrvatski Medveščak.

## Karijera

Amatersku karijeru odradio igrajući za sveučilište Vermont. Karijeru je nastavio u AHL (American Hockey League) momčadi Toronto Marliesa, dok je u sezoni 2007./08. igrao je za dansku ekipu, Frederikshavn White Hawks, za koju je na 36 utakmica postigao 18 pogodaka i 9 asistencija. Sezonu kasnije proveo je u prvaku ECHL-a (East Coast Hockey League), South Carolina Stingraysima. Ulaskom hrvatskog Medveščaka u EBEL potpisao je ugovor s "medvjedima".

U klubu je slovio za jednog od najbržih igrača u Medveščakovom sastavu. Međutim, nakon lošeg učinka u prvih deset utakmica sezone u kojima je postigao jedan pogodak (protiv Vienna Capitalsa u Beču) i upisao tri asistencije, ali i zaradio čak 35 minuta isključenja, Corey je maknut s popisa momčadi za daljni nastavak sezone. Tome je još uzrok bio i dolazak novopridošlog Kanađanina Brada Smytha kojem je Corey prepustio svoje mjesto u sastavu Medveščaka.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Profil na The Internet Hockey Database
*Profil  na Hrhokej.net
Mike Prpich

**Mike Prpich** (Kenaston, Saskatchewan, 27. ožujka 1982.)  kanadski je profesionalni hokejaš na ledu hrvatskog podrijetla. Igra na obje krilne pozicije i trenutačno je član hrvatskog KHL Medveščaka koji se natječe u EBEL-u.

## Karijera

Prpich je karijeru započeo u juniorskoj BCHL (British Columbia Hockey League) gdje je 2000./01. za Penticton Pantherse  odigrao 52 utakmice upisavši 25 golova i 21 asistenciju. Četiri godine studija (2002.-2006.) na prestižnom sveučilištu u Sjevernoj Dakoti bila su odskočna daska za njegovu budućnost. Naime, tijekom tog razdoblja u NCAA-u odigrao je 160 susreta (31 pogodak i 21 asist), a 2005./06. su osvojili konferencijski naslov.

Kratko se zadržao i na klupi AHL momčadi Iowa Starsa odigravši tek dva susreta. No, zato je 2006./07. u redovima New Mexico Scorpionsa koji igraju u CHL-u potpuno zablistao te je u 64 dvoboja ubilježio 23 gola i 22 asistencije. AHL i CHL otvorila su mu vrata prema najjačoj britanskoj ligi EIHL-u (Elite Ice Hockey League) i Cardiff Devilsima s kojima je odradio dvije sezone. U posljednjoj sezoni bio je prvi strijelac *Devilsa* upisavši u 57 utakmica 35 pogodaka i 34 asistencije. U slaganju momčadi za novu sezonu 2009./10. Prpich je potpisao za hrvatski KHL Medveščak.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze
*Profil na The Internet Hockey Database
T. J. Guidarelli

**Thomas Jason Guidarelli**, jednostavnije **T. J. Guidarelli** (, 27. siječnja 1977.) američki je profesionalni hokejaš na ledu. Igra na poziciji centra, a trenutačno je član hrvatskog KHL Medveščaka koji se natječe u EBEL-u.

## Karijera

Igračku je karijeru započeo u jednoj od najjačih juniorskih liga na svijetu USHL-u (United States Hockey League) za klub TWIN Cities Vulcans. Od sezone 1997./98. do 2001. godine pohađao je studij i igrao za sveučilište Minnesota State, gdje je i diplomirao, da bi 2001./02. zaigrao u UHL-u za Quad City Makkards. Iste godine seli se u Europu te igra za SC Riesserse u njemačkoj drugoj ligi. Nešto kasnije, u sezoni 2005./06., prelazi u EHC Munchen, a već iduće sezone prelazi u EV Landshut - s obje momčadi nastupa u njemačkoj drugoj ligi, a 2007./08. igra u francuskoj prvoj ligi za klub Amiens i u drugoj švicarskoj ligi za Olten, no ubrzo se ponovno vraća u Njemačku gdje igra za SC Riessersee. Ondje je sa 24 gola i 32 asistencije u 48 susreta bio najbolji strijelac svoje momčadi. U pripremama za novu sezonu 2009./10. Guidarelli je potpisao za KHL Medveščak. Time je ponovo zaigrao s novopridošlim *medvjedom* Aaronom Foxom, prethodno zajednički čineći ubojiti dvojac na sveučilištu, a kasnije i u drugoj njemačkoj ligi. U sezoni 2009./10. Guidarelli je odigrao 63 utakmice za Medveščak postigavši 12 golova te ostvarivši 52 asistencije, a proveo je i 32 kaznene minute izvan leda. 1. travnja 2010. službeno je potvrđeno da je Guidarelliju ugovor produžen za jednu sezonu.

## Zanimljivosti

*Guidarelli u čast svog najboljeg prijatelja Justina koji je umro prije 12 godina, nosi dres s brojem 10.

## Privatni život
Guidarelli od dolaska u Zagreb, živi na Trešnjevci s djevojkom Sarom. Ona je diplomirana kemičarka, dok je T. J. završio marketing i menadžment na sveučilištu Mankato u rodnoj Minnesoti.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Profil na The Internet Hockey Database
*Profil na Eurohockey.net
Richard Seeley

**Richard Seeley** (Powell River, Britanska Kolumbija, 30. travnja 1979.) kanadski je profesionalni hokejaš na ledu. Lijevoruki je branič i trenutačno  je član hrvatskog KHL Medveščaka koji se natječe u EBEL-u. U karijeri je odigrao oko 510 utakmica u kojima se dokazao kao kvalitetan obrambeni igrač.

## Karijera

Seeleyja su 1997. Los Angeles Kingsi uzeli kao 137. izbor na draftu. Profesionalnu karijeru počeo u AHL momčadi Lowell Lock Monsters 1999./00. gdje se zadržao dvije sezone, a nakon toga je iskustvo skupljao kod Manchester Monarchsa, Bridgeport Sound Tigersa i Norfolk Admiralsa. Tijekom sedam sezona u AHL-u skupio je 399 susreta u kojima je postigao 20 golova i 61 asistenciju. Godine 2006. odlučio se okušati u europskim ligama. Prva stanica bila je njemačka prva liga (DEL) i momčad Duisburg (48 susreta, 2 gola i 17 asistencija), da bi sljedeće dvije proveo u austrijskim klubovima Vienni Capitals i Black Wingsima iz Linza. Za "crna krila" odigrao je samo 16 utakmica, a razlog je bio ozljeda koljena koja ga je eliminirala s leda u prosincu 2008. godine. Zbog ozljede nije igrao 11 mjeseci, a nakon što se oporavio, 9. studenog 2009. odlazi u hrvatski Medveščak. Tu je ponovno zaigrao sa starim znancima Aaronom Foxom, Alanom Letangom, Bradom Smythom i Joelom Prpicem.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze
*Profil na The Internet Hockey Database
Ted Sator

**Ted Sator** (, 18. studenog 1949.) umirovljeni je američki hokejaš na ledu i današnji trener. U svojoj bogatoj trenerskoj karijeri četiri godine je bio prvi trener NHL momčadi New York Rangersa i Buffalo Sabresa. Bio je i u ECHL ligi, Italiji, Finskoj i Švedskoj, a dvije godine je vodio i Albu Volán. Danas je glavni trener hrvatskog Medveščaka koji nastupa u Ligi EBEL.

## Trenerska karijera
Sator je trenerski zanat najprije godinama brusio u NHL počevši od 1983. kao pomoćni trener kod momčadi Philadelphie Flyersa. Nakon dvije sezone ponuđeno mu je mjesto glavnog trenera kod New York Rangersa. Na klupi Rangersa zadržao se dvije sezone te je već prve doveo klub do trećeg kruga doigravanja Stanley Cupa. Od 1987 - 1989. Rangerse je zamijenio s Buffalo Sabresima s kojima je također izborio *play-off* (oba puta ispao u prvom krugu). U idućih devet godina bio je pomoćni trener Boston Bruinsa, St. Louis Bluese, Hartford Whalerse te Vancouver Canuckse, zatim pet sezona glavni trener ECHL momčadi New Orleans Brassa. Posljednju sezonu i pol bio je trener mađarskog prvoligaša Sapa Fehérvár AV 19. Nakon otpuštanja Kanađanina Enija Sacilottoa na mjestu šefa struke hrvatskog EBEL ligaša Medveščaka Sator je uz vođenje mađarske reprezentacije preuzeo njegovo mjesto. U debiju na Medveščakovoj klupi njegovi su hokejaši nadigrali austrijski Linz 6:4.

Osim iskustva u NHL-u, Sator je vodio velike klubove i u Italiji, Finskoj i Švedskoj. Godinama je bio pomoćni trener reprezentacije SAD-a, te izbornik slovenske selekcije koju je uveo u Elitnu skupinu, a od 2009. je na čelu mađarske reprezentacije hokeja na ledu.

## Izvori

## Vanjske veze
*Profil na The Internet Hockey Databse
Conrad Martin

**Conrad Martin** (Toronto, Ontario, Kanada, 25. listopada 1982.) kanadski je profesionalni hokejaš na ledu. Igra na poziciji braniča, a trenutačno je član hrvatskog KHL Medveščaka koji se natječe u EBEL-u.

## Karijera

Martin je karijeru započeo 2001. godine u Wexford Raidersima (danas Toronto Jr. Canadiens) koji su se natjecali u Ontario Provincial Junior A Hockey League (OPJHL). Od 2002. do 2005. godine igrao je za hokejašku momčad koledža Mercyhurst. Profesionalni dio karijere započeo je pred sam kraj sezone 2005./06. zaigravši za San Diego Gulls koji su nastupali u ECHL.  Već sljedeće sezone prelazi u Cincinnati Cyclones koji su se natjecali u istoj ligi te tamo ostaje tri sezone. U sezoni 2007./08. usporedno je i igrao za klupsku podružnicu Hamilton Bulldogs koji se natjecao u AHL-u. Usred sezone 2008./09. napušta Cyclonese i prelazi u Acroni Jesenice za koje igra u EBEL-u i Slohokej ligi. Iste sezone sa Jesenicama osvaja Slohokej ligu.

### KHL Medveščak (2009.)

Nakon Jesenica Martin karijeru nastavlja u KHL Medveščak. Na polovici sezone skupio je 6 bodova (5 golova i asistencija), ali je ujedno skupio 89 kaznenih minuta što je ujedno najviše u momčadi.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Vanjske veze

*Profil na Eurohockey.net
Christopher Powers

**Christopher John Powers** ili učestalije **Chris Powers** (Lynnfield, Massachusetts, SAD, 27. kolovoza 1985.) američko-hrvatski je profesionalni hokejaš na ledu. Igra na pozicijama braniča i napadača, a trenutačno je član hrvatskog KHL Medveščaka koji se natječe u EBEL-u.

## Karijera

Powers je svoju hokejašku karijeru započeo na američkom sveučilištu Trinity College u Hartfordu, glavnom gradu savezne države Connecticut.

### KHL Medveščak (2009.)
Profesionalnu karijeru započinje dolaskom u KHL Medveščak u sezoni 2009./10. gdje konstantno igra u EBEL-u. Prvi nastup kako u EBEL-u tako i u profesionalnoj karijeri upisuje 11. rujna 2009. godine u 1. kolu sezone protiv Acroni Jesenica koje je Medveščak porazio sa 6 : 5 u produžetku. 13. prosinca 2009. godine u visokoj pobjedi protiv Jesenica (7 : 2) postigao je svoj prvi pogodak te ujedno i prvi bod u EBEL-u i profesionalnoj karijeri. 27. prosinca 2009. godine u prvoj Medveščakovoj pobjedi nad Albom Volan asistencijom je sudjelovao kod prvog pogotka te na taj način upisao i svoju 1. asistenciju u EBEL-u, ali i u profesionalnoj karijeri.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Osnovni podaci  na Medvescak.com
Nikša Trstenjak

**Nikša Trstenjak** (Zagreb, Hrvatska, 12. studenog 1990.) hrvatski je profesionalni hokejaš na ledu. Igra na poziciji braniča, a trenutačno je član hrvatskog KHL Medveščaka koji se natječe u EBEL-u i njegove podružnice KHL Medveščak II koja se natječe u Slohokej ligi.

## Karijera

### KHL Mladost (2004.-2009.)

Trstenjak je profesionalnu karijeru započeo u KHL Mladost gdje je igrao pet sezona.

### KHL Medveščak (2009.)

U sezoni 2009./10. potpisuje za KHL Medveščak te upisuje nekoliko nastupa u EBEL-u. Također nastupa i za KHL Medveščak II koji sudjeluje u Slohokej ligi.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Vanjske veze

*Profil na Eurohockey.net
Marko Lovrenčić

**Marko Lovrenčić** (Zagreb, Hrvatska, 22. studenog 1982.) hrvatski je profesionalni hokejaš na ledu. Igra na poziciji lijevog krila, a trenutačno je član hrvatskog KHL Medveščaka koji se natječe u EBEL-u.

## Karijera

### KHL Medveščak (1998.-2002., 2006.-danas)

Lovrenčić karijeru započinje 1998. godine, ali tek u sezoni 2000./01. upisuje svoje prve službene nastupe za KHL Medveščak. 2002. godine napušta klub na četiri sezone. Tek djelomično se vraća 2006. godine igravši istodobno za dva kluba, a potpuni prelazak u matični klub čini u sezoni 2008./09. Lovrenčić je u sezoni EBEL-a 2009./10. bio najuspješniji hrvatski hokejaš. Odigrao je 58 utakmica, ostvario dva zgoditka, pet asistencija te 46 minuta proveo u kazni izvan leda. 21. lipnja 2010. objavljeno je da je Lovrenčić potpisao s Medveščakom produženje ugovora do kraja sezone 2011.

### KHL Zagreb (2002.-2008.)

U sezoni 2002./03. Lovrenčić prelazi u KHL Zagreb gdje provodi šest sezona. U sezonama 2006./07. i 2007./08. usporedno igra i za KHL Medveščak.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Profil na Eurohockey.net
*Profil na Eliteprospects.com
Jeff Heerema

**Jeffrey Heerema** (Thunder Bay, Ontario, 17. siječnja 1980.) kanadski je profesionalni hokejaš na ledu. Desnoruki je napadač i igra na poziciji desnog krila, a trenutačno je član hrvatskog KHL Medveščaka koji se natječe u EBEL-u.

## Karijera

Profesionalnu karijeru je započeo 1997. godine u OHL-u za klub Sarina Sting gdje ostaje do 2000. godine. U 192 utakmice postiže 219 bodova, a 1998. godine izabrali su ga Carolina Hurricanesi kao 11. igrača na draftu NHL-a. U sljedećih sedam godina nastupao je za Hurricanese i St. Louis, a ostatak je vremena proveo u AHL-u. Tamo je branio boje Lowell Lock Monstersa, Worcester Ice Catsa, Hartford Wolf Packsa, Manitoba Moosea i Binghampton Senatorsa. Heerema je odigrao 389 utakmica u AHL-u i postigao 314 bodova, dok je u NHL-u odigrao 32 utakmice i postigao 6 bodova. Na Stari kontinent stigao je 2007. godine. Odjenuo je dres Frankfurt Lionsa, u kojem se zadržao dvije godine uz učinak od 72 boda u 98 susreta. U hrvatski KHL Medveščak koji nastupa u EBEL-u stigao je u nastavku sezone 2008./09. kao novo pojačanje kluba.

Jedna od zanimljivosti jest i Heeremova obiteljsko-sportska priča. Naime, Jeff Heerema prvi je rođak NHL zvijezda Erica Staala iz Carolina Hurricanesa, Jordana Staala iz Pittsburgh Penguinsa, osvajača Stanley Cupa, te Marca Staala iz New York Rangersa. Trojica hokejaša su braća.

Prvi pogodak u dresu "medvjeda" postigao je u svom drugom susretu u gostima kod LIWEST Black Wingsa. To je ujedno bio i pobjednički pogodak Medveščaka u produžecima susreta koji je završio 4:5.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Profil na The Internet Hockey Database
Gašper Krošelj

**Gašper Krošelj** (Ljubljana, 9. veljače 1987.) slovenski je profesionalni hokejaš na ledu. Igra na poziciji vratara i trenutačno je član slovenskih Jesenica  koji se natječe u  EBEL-u.

## Karijera
Karijeru je započeo u zaloškom klubu Slavija u sezoni 2002/03. U slovačkoj juniorskoj ligi igrao je za Topoľčane, odnosno Žilinu. Polovicu sezone 2006./07. igra u Medveščaku nakon čega se vraća u Slaviju. Od sezone 2008./09. ponovno igra za Medvjede. U sezoni 2009./10. na golu Medveščaka stajao je 13 puta tijekom kojih je ostvario uspješnost obrana od 91,5%. 5. svibnja 2010. Krošelj je potpisom ugovora za sezonu 2010./11. produžio svoju vjernost klubu. Slijedeće godine 2011. prešao je u Jesenice.

## Statistika karijere

*Bilješka: OU = odigrane utakmice, OM = odigrane minute, UG = udarci na gol, PG = primljeni golovi, OB = (broj) obrana, PPG = prosjek primljenih golova, OB% = postotak (broja) obrana, KM = kaznene minute*

## Izvori

## Vanjske veze
*Profil na Eurohockey.net
Rok Jakopič

**Rok Jakopič** (Jesenice, Slovenija, 11. srpnja 1987.) slovenski je profesionalni hokejaš na ledu. Igra na poziciji desnog krila, a trenutačno je član njemačkog EC Pfaffenhofena.

## Karijera

### Kranjska Gora (2004.-2006.)

Jakopič profesionlnu karijeru započinje 2004. igrajući za dva kluba istodobno, Kranjsku Goru i mladu momčad Jesenica.

### Acroni Jesenice (2003.-2009.)

Iako je prve profesionalne nastupe upisao u drugom klubu Acroni Jesenice su njegov matični klub. Prve nastupe u EBEL-u upisao je u sezoni 2007./08. upravo u dresu Jesenica.

### KHL Medveščak (2009.- 2010.)
U sezoni 2009./10. pridružuje se KHL Medveščaku. Također igra i za KHL Medveščak II u Slohokej ligi. U 43. kolu EBEL-a u dvorani Doma sportova protiv KAC Klagenfurta Jakopič je za vodstvo 3:2 (završilo 4:2) postigao svoj prvi pogodak u dresu Medveščaka. Krajem 2010. prelazi u Pfaffenhofen, momčadi koja igra u 4. njemačkoj ligi.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Profil na Eurohockey.net
Luka Žagar

**Luka Žagar** (Ljubljana, 25. lipnja 1978.) slovenski je profesionalni hokejaš na ledu. Igra na poziciji lijevog krila, a trenutačno je član KHL Medveščak II koji se natječe u Slohokej ligi.

## Karijera

### Olimpija Ljubljana (1995.-1999., 2001.-2004.)

Žagar karijeru započinje 1995. godine u ljubljanskoj Olimpiji. Prve službene nastupe za klub ostvaruje tek u sezoni 2001./02. nakon povratka iz Slavije.

### Slavija (1999.-2001., 2006.-2007.)

U sezoni 1999./00. prelazi u Slaviju, ali tek u sezoni 2000./01. ostvaruje prve prvoligaške minute u Interligi i Slohokej ligi. Nakon dugo godina za Slaviju upisuje nekoliko nastupa u doigravanju Slohokej lige u sezoni 2006./07.

### Acroni Jesenice (2004.-2008.)

U sezoni 2004./05. odlučuje se za prelazak u Acroni Jesenice te tamo ostaje četiri sezone. Prve nastupe u EBEL-u ostvario je u sezoni 2006./07.

### KHL Medveščak (2008.-danas)

U sezoni 2008./09.. potpisuje za KHL Medveščak i postaje neizostavan dio momčadi. U sezoni 2009./10. ostvario je 14 nastupa u EBEL-u, a potom se ozbiljnije ozlijedio (koljeno) te klub na njega više nije mogao računati. S obzirom na činjenicu da se neće oporaviti do kraja sezone 23. studenog 2009. godine vodstvo kluba prebacuje ga u KHL Medveščak II zajedno sa također ozlijeđenim Matom Mlađenovićem kako bi se oslobodilo mjesto za pridošlog kanadskog napadača Jeffa Heeremu.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Profil na Eurohockey.net
Steve Gatzos

**Steve Gatzos** (Toronto, Ontario, 22. lipnja 1961.) umirovljeni je kanadski hokejaš na ledu. Igrao je na poziciji desnog krila.

## Igračka karijera
### National Hockey League
Gatzos je karijeru započeo u Ontario Major Junior Hockey League (OMJHL) igrajući za Sault Ste. Marie. Ondje je proveo tri godine, a u posljednjoj sezoni (1980./81.) je bio najbolji strijelac lige sa 78 pogodaka. Također, u istoj sezoni predvodio je ligu po broju pogodaka s igračem manje (10). Imao je odličnu juniorsku karijeru u kojoj je osvojio 214 bodova u 168 utakmica, pritom postigavši 117 pogodaka i 91 asistenciju.

Pittsburgh Penguinsi birali su Gatzosa kao 28. ukupno, u 2. rundi drafta 1981. godine. U National Hockey League (NHL) debitirao je 3. veljače 1982. godine protiv Minnesota North Starsa, te je već u prvom dodiru s pločicom postigao svoj prvi pogodak, svladavši vratara Gillesa Melochea. Zbog ozljede ramena koju je zaradio u prosincu 1982. propustio je manji dio sezone. U Pittsburghu je proveo četiri sezone, povremeno nastupajući u NHL-u, dok je prije odlaska u Europu igrao za njihove AHL podružnice Erie Blades i Baltimore Skipjacks. Ukupno je u NHL-u odigrao 89 utakmica i pritom osvojio 25 bodova (15 golova, 20 asistencija).

### Europa
Nakon što su ga u lipnju 1986. Penguinsi maknuli sa svog sastava, Gatzos je karijeru nastavio u Europi. U prvoj europskoj sezoni (1987./88.) igrao je za nizozemski Tilburg Trappers, a sezonu kasnije za finski SaiPu Lappeenranta. U dresu Tilburga nastupio je u samo 36 utakmica, pritom osvojivši nevjerovatnih 112 bodova (53 gola, 59 asistencija). Nako toga preselio se u Medveščak Gortan te osvojio naslov tadašnje Jugoslavije (sezona 1989./90.). U dresu Medvjeda imao je fantastičan učinak - 43 gola i 16 asistencija u samo 28 utakmica. Također, dok je igrao u dresu Medvjeda bio je poznat po šakačkim obračunima sa suparničkim igračima. U Europi još je igrao za škotski Fife Flyers koji nastupa u Northern League. Nakon što je osvojio 27 bodova u 16 utakmica (1990./91.) za Roanoke Valley Rebels u ECHL-u, Gatzos je objavio prekid igračke karijere.

## Izvori
*http://www.hockeydraftcentral.com/1981/81028.html
*http://www.legendsofhockey.net/LegendsOfHockey/jsp/SearchPlayer.jsp?player=12689
*U povijesti kluba nitko kao Anišin

## Vanjske veze
*Profil na The Internet Hockey Database
*Profil na Hockey-Reference.com
Viktor Krutov

**Viktor Krutov** (3. ožujka 1953.) je ruski hokejaš.

Od 1979. do 1986. nastupa za Khimik Voskresensk, a od 1986. do 1988. za Lokomotiv Yaroslav. U KHL Medveščak dolazi u sezoni 1988./89. i osvaja prvi naslov državnog prvaka u povijesti kluba. U 36 utakmica postiže 43 gola i 30 asistencija. U klubu ostaje i u sezoni 1989./90. te osvaja dvostruki naslov. U dvije sezone u Medveščaku postigao je 67 golova i 58 asistencija. Karijeru je okončao u slovenskom Bledu.
Kenny MacAulay

**Kenneth MacAulay** (Baddeck, Nova Scotia, 29. travnja 1984.) kanadski je profesionalni hokejaš na ledu. Defenzivni je bek, visine 179&nbsp;cm i težine 88&nbsp;kg. Trenutačno je član hrvatskog KHL Medveščaka koji se natječe u EBEL-u. NHL skauti ga smatraju brzim i tehnički nadarenim igračem koj igra defenzivnu igru. U profesionalnoj karijeri odigrao je 103 utakmice u ECHL, postigao 9 golova i 49 asistencija, te 61 utakmicu u AHL-u s omjerom 1 gol i 10 asistencija.

## Karijera
### Sj. Amerika
Igrao je za sveučilište Vermont, a nakon što je završio studij započinje svoju profesionalnu karijeru u sezoni 2007./08. za ECHL (East Coast Hockey League) momčad Fresno Falcons. Radi dobrih igara prelazi u AHL (American Hockey League) momčad Rockford Ice Hogs, drugi tim NHL momčadi Chicago Blackhawks. Sezonu 2008./09. igra za Fresno Falcons, kada prelazi u ECHL momčad Stockton Thunder. Iste sezone opet igra za AHL momčad Portland Pirates, drugi tim NHL momčadi Buffalo Sabres. Sezonu 2009./10. nastavlja igrati za Stockton Thunder u ECHL, te prelazi u dvije AHL momčadi San Antonio Rampage (Phoenix Coyotes) i Norfolk Admirals (Tampa Bay Lightning) gdje je odigrao 4 utakmice za svaku momčad.

### Europa
Krajem siječnja 2010. MacAulay kao novo pojačanje hrvatskog KHL Medveščaka dolazi ususret doigravanju u EBEL-u. U dresu Medvjeda debitirao je na sportskom spektaklu na otvorenom "Šalata Winter Classic 2010. powered by Citroen". U svom drugom nastupu za Medvjede u 50. kolu protiv KAC-a ubilježio je prvi bod EBEL-u. Tijekom sezone 2009./10. u zagrebačkom Medveščaku odigrao je 18 utakmica, ostvario četiri zgoditka i pet asistencija, a svega je 16 minuta proveo izvan leda zbog kazne. 21. lipnja 2001. objavljeno je da je MacAulay produžio ugovor do kraja sezone 2011.

## Izvori

## Vanjske veze

*Profil na The Internet Hockey Database
Ivan Šijan

**Ivan Šijan** (Zagreb, Hrvatska, 2. lipnja 1990.) hrvatski je profesionalni hokejaš na ledu. Igra na poziciji desnog krila, a trenutačno je član KHL Medveščak koji se natječe u EBEL-u.

## Karijera

### KHL Karlovac (2003-2006.)

Karijeru započinje u KHL Karlovac u sezoni 2003./04.

### KHL Medveščak (2006.-danas)

Šijan u KHL Medveščak dolazi 2006. godine te se ubrzo ustaljuje u momčad. Do 2009. godine za klub je odigrao preko 50 utakmica. U sezoni 2009./10. upisao je tek jedan nastup u EBEL-u i više nije zaigrao za prvu momčad. Štoviše, prebačen je u KHL Medveščak II.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Vanjske veze

*Profil na Eurohockey.net
Dominik Kanaet

**Dominik Kanaet** (Zagreb, Hrvatska, 6. svibnja 1991.) hrvatski je profesionalni hokejaš na ledu. Igra na poziciji napadača.

## Karijera

Kanaet je svoje prve korake u hokeju na ledu ostvario u KHL Mladost, a sa 11. godina odlazi u Slovačku na daljnje usavršavanje. Prve dvije sezone proveo je u juniorskoj momčadi HK Spartak Dubnica da bi potom prešao u MHC Martin i KHL Sisak.

### KHL Medveščak

S obzirom da MHC Martin nije uspio ući u doigravanje Kanaet odlučuje privremeno se pridružiti KHL Medveščaku, odnosno, njegovoj drugoj momčadi kako bi održao formu, ali i pripomogao klubu. U Slohokej ligi odigrava tek jednu utakmicu te ubrzo biva prebačen u prvu momčad Medvjeda. Svoju profesionalnu karijeru, a ujedno i svoj prvi nastup u EBEL-u, Kanaet upisuje 5. veljače 2010. godine na gostovanju kod ljubljanske Tilia Olimpije. Svoj debitanski nastup okrunio je na najljepši mogući način postigavši dva pogotka u prvih osam minuta utakmice. U Slohokeju je upisao i dvije asistencije.

8. ožujka 2010. Kanaet je proglašen najboljim mladim igračem EBEL-a u veljači, pobijedivši s 3559 bodova Vienninog Rafaela Rottera. 30. svibnja 2010. objavljeno je da je Kanaet produžio jednogodišnji ugovor s Medveščakom.

## Reprezentacija

Od 2007. godine nastupao je za hrvatsku reprezentaciju do 18. godina kao i mladu reprezentaciju. 2009. godine na Svjetskom prvenstvu upisuje prvih pet nastupa za A reprezentaciju.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Profil na Eurohockey.net
Jonathan Filewich

**Jonathan Filewich** (Kelowna, Britanska Kolumbija, 2. listopada 1984.) kanadski je hokejaš na ledu hrvatskog porijekla. Igra na poziciji desnog krila, a trenutačno je član hrvatskog KHL Medveščaka koji se natječe u EBEL-u

## Karijera
### Sj. Amerika
Filewich je amatersku karijeru započeo 1999. u WHL-u (Western Hockey League) za Prince George Cougars (243 utakmica/127 bodova). 2003. godine izabran je kao 70. izbor za prvu momčad Pittsburgh Penguinsa nakon čega kreće njegov strelovit put ka uspjehu u sjevernoameričkom i europskom hokeju. 2004. iz Prince George Cougarsa prelazi u Lethbridge Hurricanes u ligu WHL (68 utakmica/80 bodova). U drugu momčad Pittsburgh Penguinsa dolazi 2005. gdje ostaje do 2008. (243 utakmica/127 bodova). 2008. godine igra pet utakmica za prvu momčad Pittsburgh Penguinsa. 2009. ponovno mjenja kluba te igra za drugu momčad AHL Peoria Riverman (49 utakmica/15 bodova).

### EBEL
U austrijski Red Bull Salzburg dolazi u sezoni 2009./10. s kojim osvaja EBEL. Zanimljivo je da je Filewich 2007. godine bio pozvan na All Star utakmicu u Rioch Coliseum u Torontu, gdje je asistirao za jedan od golova. 7. lipnja 2010. odlučio je napustiti austrijskog prvaka i svoju profesionalnu karijeru nastaviti u zagrebačkom Medveščaku kao jedno je od većih iznenađenja prijelaznog roka.

## Izvori

## Vanjske veze
*Profil na The Internet Hockey Database
*Profil  na TSN.ca
Scott Reynolds (hokej na ledu)

**Scott Reynolds** (Kerrobert, Saskatchewan, 17. ožujka 1981.) kanadski je profesionalni hokejaš na ledu. Igra na poziciji napadača, a trenutačno je član slobodan igrač nakon što je prije početka sezone 2010. raskinuo ugovor s KHL Medveščak koji se natječe u EBEL-u

## Karijera
Tijekom studentskih dana igrao je na sveučilištu Merchurst College NCAA ligu od 2002. do 2006. Godine 2006. potpisuje profesionalni ugovor s momčadi Cincinnati Cyclones u čijim je redovima ostao do 2008. S Cyclonesima je osvojio i EHCL ligu, tj. Kellys Cup u sezoni 2007./08.

U talijanski HC Fassa dolazi u sezoni 2008./09., no odmah sezonu iza (2009./10.) ponovno se vraća u Cincinnati Cyclonese s kojim ponovno osvaja Kellys Cup pri čemu je u 70 odigranih utakmica zabilježio 23 gola i 33 asistencije. 31. svibnja 2010. Reynolds je kao novo pojačanje potpisao za zagrebački KHL Medveščak koji nastupa u EBEL-u. Međutim, Reynolds nije zadovoljio očekivanja kluba te mu je ugovor raskinut prije početka sezone.

## Izvori

## Vanjske veze
*Profil na The Internet Hockey Database